钦定古今图书集成/明伦汇编/官常典/第421卷 > 贾谊新书 > 韦翙
## 钦定古今图书集成/明伦汇编/官常典/第421卷 > 贾谊新书 > 韦翙

按《陈书韦载传》，“载族弟翙，字子羽，少有志操。祖爱，梁
辅国将军。父干向，汝阴太守。翙弱冠丧父，哀毁甚至，
养母抚孤，兄弟子以仁孝著称。高祖为南徐州刺史，
召为征北参军，寻监义兴郡。永定元年，授贞毅将军
步兵校尉，迁骁骑将军，领朱衣直阁骁骑之职。旧领
营兵，兼统宿卫。自梁代以来，其任逾重，出则羽仪清”
道，入则与二卫通直，临轩则升殿。侠侍。翙素有名望，
每大事，恒令侠侍左右，时人荣之，号曰“侠御将军。”寻
出为宣城太守。天嘉二年，预平王琳之功，封清源县侯，邑二百户。太建中，卒官。赠明、霍、罗三州刺史。